b'\n_START_ARTICLE_\nTurhaa lemmen touhua\n_START_PARAGRAPH_\nTurhaa lemmen touhua (engl. Love\'s Labour\'s Lost) on William Shakespearen 1590-luvun puoliv\xc3\xa4liss\xc3\xa4 kirjoittama komedia. Se kertoo Navarran kuninkaasta ja kolmesta aatelismiehest\xc3\xa4, jotka vannovat paneutuvansa opintoihinsa kolmeksi vuodeksi, ja pid\xc3\xa4tt\xc3\xa4ytyv\xc3\xa4ns\xc3\xa4 t\xc3\xa4m\xc3\xa4n ajan naisseurasta. Navarraan saapuu ranskalainen prinsessa hovinaisineen, ja valan tehneet nuorukaiset tietysti rakastuvat n\xc3\xa4ihin._NEWLINE_N\xc3\xa4ytelm\xc3\xa4\xc3\xa4n kuuluu laulu, jonka er\xc3\xa4s tutkija tunnisti. Kolmannen n\xc3\xa4yt\xc3\xb6ksen alkuun on k\xc3\xa4sikirjoituskopioissa kirjoitettu sana "Concolinel", mutta alkujaan siin\xc3\xa4 on lukenut "Qvand Colinet", joka on Shakespearen aikana suosittu ranskalainen pilkkalaulu miehen sukupuolielimest\xc3\xa4.\n_START_SECTION_\nElokuvasovituksia\n_START_PARAGRAPH_\nKenneth Branagh ohjasi n\xc3\xa4ytelm\xc3\xa4n pohjalta vuonna 2000 musikaalielokuvan ja sijoitti sen 1930-luvulle. Televisio- ja elokuvasovituksia on tehty useita sek\xc3\xa4 ennen ett\xc3\xa4 j\xc3\xa4lkeen sen. Katso my\xc3\xb6s Luettelo William Shakespearen n\xc3\xa4ytelmien elokuvasovituksista.'